**Sage Monroe Northcutt** (født 1. mars 1996 i Katy i Texas i USA) er en amerikansk MMA-utøver en amerikansk MMA-utøver som siden november 2018 har vært under kontrakt med ONE Championship, der han stiller i vektklassen weltervekt.

Som oppvokst i en familie veldig aktiv innenfor kampsport, har Sage Northcutt trent kampsport siden barnsben av. Fra hans far begynte å trene ham i karate fra fire års alder, har han vunnet 77 mesterskap i karate rundt omkring i verden. Northcutt har svart belte i karate og taekwondo. Som kickbokser er han ubeseiret i sine 15 kamper. Han har lilla belte i jiu jitsu, som han startet å trene i ved 11 års alder. Selv om han på high school bare var del av sin skoles lag i bryting i to måneder, oppnådde han femteplass i sin vektklasse i delstatens mesterskap.

Northcutt ble oppdaget av UFCs president Dana White i 2014 under et TV-program der White reiste USA rundt på leting etter nye talenter. Han skrev kontrakt med UFC i 2015.
Med en kombinasjon av personlighetstype, ferdighetersregister og ung alder uvanlig for MMA på toppnivå, fikk han fort mye oppmerksomhet fra tilhengere og media. Hans solide, livslange bakgrunn fra stående kampsporter kombinert med en ekstremt atletisk og veltrent kropp, gjør ham til en spektakulær utøver. Med sitt blide humør, høflige framtreden, kristne identitet og ungdommelige utseende har han et åpenbart potensial for å appellere til et nytt publikum.

Med seire i alle sine fem profesjonelle kamper som lettvekter og tap i begge forsøkene som weltervekt, fikk han sin første seier i weltervekt mot veteranen Zak Ottow i 2018. Northcutt akter satse videre i weltervekt som han anser som sin naturlige vektklasse. Kampen mot Ottow var hans siste under kontrakt med UFC.

Northcutt slet lenge med gjentatte utbrudd av en streptokokkhalsinfeksjon som reduserte ytelsen hans i flere kamper i UFC. Dana White har vedgått at Northcutt var så sterkt redusert av sykdom under kampen han tapte mot Barbarena at han ikke skulle ha latt ham gå kampen. Northcutt ble kvitt infeksjonen først etter å ha fjernet mandlene i etterkant av tapet mot Mickey Gall.

I oppkjøringen til de to tittelkampene Tyron Woodley gikk mot Stephen Thompson i 2016 og 2017, hentet Woodley inn Sage Northcutt som treningspartner for å etterlikne Thompsons uortodokse karate-baserte stil.

Siden 2017 har Sage Northcutt trent fast med anerkjente *Team Alpha Male* i Sacramento under tidligere UFC-veteran Urijah Faber. 

One Championship offentliggjorde 30. november 2018 at de hadde inngått kontrakt med Sage Northcutt.
 I tillegg til å arrangere MMA-kamper, utvidet One Championship i 2018 med å avholde kamper i kickboksing og thaiboksing. Northcutt har satt mål av seg å bli organisasjonens mester i alle tre kampsportgrenene. 

Hans første MMA-kamp i One Championship endte imidlertid med tap på knockout etter bare 29 sekunder mot den langt mindre profilerte, men mer erfarne, 37-år gamle brasilianeren Cosmo Alexandre. Veteranen Alexandre har en rekke mesterskapstitler i kickboksing og thaiboksing bak seg. Kampen var Northcutts første tap på knockout. Slaget som slo ham ut hadde så stor kraft at Northcutt pådro seg tilsammen åtte brudd i ansiktet.

For kommende kamper i One Championship planlegger Northcutt å gå ned en vektklasse til fjærvekt.

Fire år siden forrige kamp gjeninntrådte Northcutt i MMA med seier over pakistaneren Ahmed Mujtaba bare 39 sekunder ut i første runde. I den første slagutvekslingen ble Northcutt slått i gulvet av en jabb fra Mujtaba. Da Mujtaba umiddelbart forsøkte følge opp på gulvet, manøvrerte Northcutt seg raskt til å feste grep om Mujtabas ventre ben. Northcutts hælkrokgrep tvang Mujtaba til å gi seg.

Hans tre år eldre søster, Colbey Northcutt, har siden barnsben av konkurrert i karate og kickboksing, og signerte i november 2019 kontrakt med ONE Championship. Hennes ektemann, Raymond Daniels, har vært en av verdens beste kickboksere og karateutøvere i en årrekke.

MMA-meritter
------------

| Profesjonell karrierestatistikk |
| --- |
| 15 kamper | 12 seiere | 3 tap |
| **Ved knockout** | 5 | 1 |
| **Ved submission** | 4 | 2 |
| **Ved avgjørelse** | 3 | 0 |

| Resultat | **Stat** | **Motstander** | **Metode** | **Arrangement** | **Dato** | **Runde** | **Tid** | **Sted** | **Bemerk.** |
| --- | --- | --- | --- | --- | --- | --- | --- | --- | --- |
| Seier | 12-3 | Pakistans flagg Ahmed Mujtaba | Submission | One Fight Night 10: Johnson vs. Moraes III on Prime Video | 5. mai 2023 | 1 | 0:39 | USAs flagg Denver, Colorado, USA |  |
| Tap | 11-3 | Brasils flagg Cosmo Alexandre | KO | One Championship: Enter the Dragon | 17. mai 2019 | 1 | 0:29 | Singapores flagg Kallang, Singapore |  |
| Seier | 11-2 | USAs flagg Zak Ottow | TKO (slag) | UFC Fight Night: Dos Santos vs. Ivanov | 14. juli 2018 | 2 | 3:13 | USAs flagg Boise, Idaho, USA |  |
| Seier | 10-2 | Frankrikes flagg Thibault Gouti | Dommeravgjørelse(enstemmig) | UFC Fight Night: Cowboy vs. Medeiros | 18. februar 2018 | 3 | 5:00 | USAs flagg Austin, Texas, USA |  |
| Seier | 9-2 | USAs flagg Michel Quiñones | Dommeravgjørelse(enstemmig) | UFC Fight Night: Poirier vs. Pettis | 11. november 2017 | 3 | 5:00 | USAs flagg Norfolk, Virginia, USA |  |
| Tap | 8-2 | USAs flagg Mickey Gall | Submission | UFC on Fox: VanZant vs. Waterson | 17. desember 2016 | 2 | 1:40 | USAs flagg Sacramento, California, USA |  |
| Seier | 8-1 | Spanias flagg Enrique Marín | Dommeravgjørelse(enstemmig) | UFC 200 | 9. juli 2016 | 3 | 5:00 | USAs flagg Las Vegas, Nevada, USA |  |
| Tap | 7-1 | USAs flagg Bryan Barbarena | Submission | UFC on Fox: Johnson vs. Bader | 30. januar 2016 | 2 | 3:06 | USAs flagg Newark, New Jersey, USA |  |
| Seier | 7-0 | USAs flagg Cody Pfister | Submission | UFC Fight Night: Namajunas vs. VanZant | 10. desember 2015 | 2 | 0:41 | USAs flagg Las Vegas, Nevada, USA |  |
| Seier | 6-0 | USAs flagg Francisco Trevino | TKO (albuer og slag) | UFC 192 | 3. oktober 2015 | 1 | 0:57 | USAs flagg Houston, Texas, USA |  |
| Seier | 5-0 | USAs flagg Rocky Long | Submission | Legacy FC 44 | 28. august 2015 | 2 | 3:30 | USAs flagg Houston, Texas, USA |  |
| Seier | 4-0 | USAs flagg Gage Duhon | Submission | Legacy FC 42 | 22. november 2014 | 1 | 4:26 | USAs flagg Lake Charles, Louisiana, USA |  |
| Seier | 3-0 | USAs flagg James Christopherson | TKO | Fury Fighting 6 | 22. mai 2014 | 1 | 4:35 | USAs flagg Humble, Texas, USA |  |
| Seier | 2-0 | USAs flagg Jacob Capelli | TKO | Legacy FC: Challenger Series 1 | 25. april 2014 | 1 | 0:55 | USAs flagg Houston, Texas, USA |  |
| Seier | 1-0 | USAs flagg Tim Lashley | TKO | Legacy FC 37 | 20. april 2014 | 1 | 0:27 | USAs flagg Houston, Texas, USA |  |

Referanser
----------

1. ↑  Jeremy Botter (1. oktober 2015). «UFC 192: Is 19-Year-Old Sage Northcutt the Future of the UFC?». Bleacher Report. Besøkt 16. mars 2018.
2. ↑  «A Young Sage Northcutt Knocks Out Russian Kid w/ Spinning Head Kick». BJJ Eastern Europe. 17. januar 2016. Besøkt 16. mars 2018.
3. ↑  Shaun Al-Shatti (13. juli 2018). «After ‘constantly under-eating’ and fighting ‘cloudy’ at 155, Sage Northcutt begins new welterweight journey at UFC Boise». MMA Fighting. Besøkt 15. juli 2018.
4. ↑  Brett Okamoto (1. desember 2018). «Sage Northcutt signs exclusive deal with One Championship». ESPN. Besøkt 6. desember 2018.
5. ↑  Alexander K. Lee (20. mai 2019). «Urijah Faber: Sage Northcutt’s cheek was ‘splintered’ into ‘30 pieces’ in ONE debut». MMA Fighting. Besøkt 22. mai 2019.
6. ↑  Milan Ordoñez (23. november 2019). «Sage Northcutt dropping back to 155-pounds for next ONE Championship fight». Bloody Elbow. Besøkt 24. november 2019.

Eksterne lenker
---------------

* (en) Sage Northcutt – Sherdog Rediger på Wikidata